Transpordiamet

Valge 4

Tallinn 10413

Tallinn 09.10.2024

Re: 27.08.2024 nr 8-5/24/14747-2, Aimlametsa KMH programmi eelnõu

Oleme saanud kätte teie seisukoha Aimlametsa KMH programmi eelnõu kohta.

Võtame teadmiseks, et Transpordiametil ei ole vastuväiteid riigitee 51 km 32,9 oleva ristmiku kasutamiseks maavara väljaveoks.

Arvestame, et enne kaevandamistööde alustamist tuleb riigiteel 51 materjalide väljaveoks kasutatav ristumiskoht km 32,9 rekonstrueerida, sest oleva ristmiku gabariidid ei vasta maavara väljaveoks sobilikele tingimustele. Transpordiamet väljastab EhS § 99 lõike 3 kohased täpsemad nõuded projekti koostamiseks ristumiskoha kinnistu omaniku taotluse alusel.

Arvestame, et maavara väljaveoks kasutatav tee tuleb vähemalt teekaitsevööndi ulatuses enne riigiteega ristumist viia tolmuvaba katte alla, sest vastavalt liiklusseaduse § 72 Tee kasutamisele esitatavad nõuded, lg 1 on keelatud teed kahjustada ja risustada.

Arvestame KMH aruande koostamisel ettepanekuga käsitleda ka turba transportimisel tekkida võivaid probleeme, näiteks koormate katmine, sest turvas on väga lenduv materjal.

Lugupidamisega

Kristel Tombak

juhataja